text: Mor un home mentre treballava en tasques de ... - Govern.cat
  Mor un home mentre treballava en tasques de manteniment en una empresa al Prat de Llobregat
  query_builder 8 novembre 2021 17:45
  Agents de la Policia de la Generalitat - Mossos d'Esquadra de la comissaria del Prat de Llobregat van rebre l'avís, avui dilluns 8 de novembre, que un home havia patit un accident en una empresa de la zona industrial de la ciutat.
  Els fets es van produir cap a les 11 hores quan l'home, que estava fent treballs de neteja en un dipòsit, ha caigut d'una alçada d'uns 25-30 metres.
  En rebre l'alerta, fins al lloc s'hi van desplaçar dotacions dels Mossos d'Esquadra, professionals del Sistema d'Emergències Mèdiques i Bombers però l'home presentava signes incompatibles amb la vida.
  La víctima és un home de nacionalitat espanyola, de 50 anys i veí de Cornellà de Llobregat.
  La Unitat d'Investigació de la comissaria del Prat de Llobregat ha obert una investigació i ha posat els fets en coneixement del Jutjat d'Instrucció en funcions de guàrdia del Prat de Llobregat i del Departament d'Empresa i Treball.